Sundhedsstyrelsen har netop offentligt planerne for revaccination af den næste del af befolkningen mod Covid-19. I Region Nordjylland skruer man op for vaccinationerne, og opretter vaccinationssteder med tidsbestilling i alle nordjyske kommuner. Det oplyser Region Nordjylland i en pressemeddelelse. Nye steder på vej Region Nordjylland opretter nu en lang række nye vaccinationscentre, som supplement til de eksisterende, så der fremover tilbydes vaccination i alle nordjyske kommuner. Der vil i de forskellige kommuner blive vaccineret på forskellige dage fra uge 43. Det sker, fordi flere nordjyder over 18 år nu inviteres til revaccination for Covid-19. I første omgang inviteres dem, som har været færdigvaccineret i over 6 måneder med Pfizer-vaccinen. De borgere, der tidligere er vaccineret med Moderna-vaccinen, vil forventeligt blive inviteret i starten af november. De første inviteres i dag Allerede fra i dag bliver de første 25.000 nordjyder inviteret, og de får derfor mulighed for at lade sig vaccinere en tredje gang ved at bestille tid på www.vacciner.dk. Da mange personer bliver inviteret samtidigt, er det muligt, at man først kan bestille en tid til revaccination om nogle uger. Det er derfor fint at bestille tid til et senere tidspunkt om nogle uger, da de to tidligere vaccinationer fortsat vil virke, og effekten kun gradvist vil aftage. - Nu skal vi igen i gang med at vaccinere i større skala, og derfor udvider vi kapaciteten og mulighederne for at blive vaccineret i lokalområdet. Den kommende tid inviteres mange nordjyder til 3. stik, og derfor skal der bestilles tid. Det vil være med til at minimere risikoen for kø, og vi kan sikre, at vi har den rette mængde vacciner med til de enkelte vaccinationssteder, siger Anders Cinicola, chefkonsulent i Sundhedsplanlægning i Region Nordjylland. Her er de nye steder Der oprettes i alt 10 nye vaccinationscentre, så der er samlet 14 i Region Nordjylland. Der vil være forskellige åbningsdage, hvorfor det er vigtigt, at der bestilles tid via vacciner.dk, så man er sikker på at der er åbent, når man møder op for at få 3. stik. Hjemmesiden opdateres løbende. De 14 steder er: -          Brovst Hallen (Jammerbugt Kommune) -          Messecenter Vesthimmerland (Vesthimmerland Kommune) -          Brønderslev Hallen (Brønderslev Kommune) -          Nykøbing Mors Hallen (Morsø Kommune) -          Midtmors Sport- og Fritidscenter (Morsø Kommune) -          Arena Nord (Frederikshavn Kommune) -          Hurup Gl. Banegård (Thisted Kommune) -          Skørping Idrætscenter (Rebild Kommune) -          Hadsund Hallerne (Mariagerfjord Kommune) -          Læsø Hallen (Læsø Kommune) -          Håndværkervej, Aalborg (Aalborg Kommune) -          Hjørring, Læsøvej (Hjørring Kommune) -          Højtoftevej 2, Thisted (Thisted Kommune) -          Hobro Sygehus (Hobro Kommune)
Region Nordjylland opretter vaccinationssteder med tidsbestilling i alle nordjyske kommuner.